alexandrainst/scandi-wiki huggingface dataset:
Things to Do in Denver When You're Dead

Things to Do in Denver When You're Dead er bandarísk kvikmynd frá árinu 1995 sem Gary Fleder leikstýrði og er skrifuð af Scott Rosenberg. Í myndinni fara Andy García, Christopher Lloyd, Steve Buscemi og Christopher Walken með aðalhlutverkin. Titill myndarinnar er tekinn frá lagi eftir Warren Sevon frá árinu 1991. Kvikmyndin var fyrst sýnd á Kvikmyndahátíðinni í Cannes árið 1995. 

Bandarískar kvikmyndir
Kvikmyndir frumsýndar 1995
Mortal Kombat (kvikmynd)

Mortal Kombat er bandarísk kvikmynd frá árinu 1995 sem Paul Anderson leikstýrði og er byggð á Mortal Kombat-tölvuleikjaseríunni. Kvikmyndin fjallar um stríðsmannin Liu Kang og lögreglukonuna Sonyu Blade og ferð þeirra til þess að berjast við illa galdramanninn Shang Tsung og stríðsmenn hans til þess að bjarga jörðinni. Innblásturinn fyrir myndina var fyrsti tölvuleikurinn í Mortal Kombat seríunni þó að persónur og kraftar frá Mortal Kombat II hafi komið við sögu. Myndin var tekin upp í Los Angeles og í Taílandi. Kvikmyndin kom út þann 18. ágúst 1995 í Bandaríkjunum og var mjög vinsæl meðal aðdáenda leikjanna þrátt fyrir að fá mjög mismunandi dóma frá gagnrýnendum. Framhald myndarinnar Mortal Kombat: Annihilation kom út árið 1997. 

Bandarískar kvikmyndir
Kvikmyndir frumsýndar 1995
Sigga (breiðskífa)

Sigga er önnur einleiks breiðskífa Siggu Beinteins

Lagalisti 
 Ég og þú (5:24)
 Brú yfir boðaföllin (4:55)
 Oh happy day (2:58)
 Skýið (3:12)
 Júfó (3:29)
 You are my home (4:08)
 Þakklæti (3:48)
 Jólastjarna (3:29)
 Minning þín (3:41)

Hljómplötur gefnar út árið 1997
Samsteypa (leturfræði)

Í leturfræði á samsteypa við samtengingu tveggja eða fleiri bókstafa. Samsteypur eru notaðar í stað fyrir einstaka bókstafa til þess að koma í veg fyrir óviljandi skörun milli heila. Samsteypur eru orðnar úr bókstöfum sem skrifaðir voru saman í handritum, annaðhvort til að láta skrifarann skrifa hraðara eða til útlits. Sumar samsteypur eru komnar af skammstöfunum sem skrifarar bjuggu til sjálfir. Svona skammstafanir voru notaðar mjög víða á tíma handritagerðar.

Tegundir 
Einn algengasti bókstafur sem er gerður að samsteypu með öðrum bókstöfum er f, til dæmis ﬁ. Meðal annarra samsteypna með f eru fj, fl (ﬂ), ff (ﬀ), ffi (ﬃ) og ffl (ﬄ). Notkun þessara samsteypna fer samkvæmt stíl, en sumar samsteypur verð að nota í sumum tungumálum, og þær mega vera talnar bókstafir. Dæmi um þetta er þýska samsteypan ß (þ. esszett), sem er samtengingu „langs S“ ſ og s eða z. Þessi samsteypa er víða notuð í Þýskalandi og Austurríki í stað fyrir að skrifa ss, en ekki í öllum tilfellum, og hún er aldrei notuð í Sviss. Í hástöfum er hún ekki notuð og skrifað er aðeins SS.

Uppruni 
Sumir heilar sem eru talnir bókstafir eiga rætur að rekja til samsteypna. Til dæmis voru þýsku bókstafirnir ä, ö og ü upprunnulega samsteypur af ae, oe og ue, þar sem e-ið var skrifað fyrir ofan hinum bókstöfum (aͤ, oͤ, uͤ). Bókstafurinn Å á svipaðan uppruna: hann varð til úr samsteypu af a og o. Hann er nú á dögum talinn bókstafur og á eigin pláss í stafrófinu. Þetta er ólíkt þýsku bókstöfunum, sem eru ekki talnir sjálfstandandi bókstafir heldur afbrigði af a, o og u. Hvort samsteypa er talin bókstafur eða afbrigði af öðrum bókstafi er mismunandi eftir tungumáli. Til dæmis á íslensku er æ talinn bókstafur og á eigin hljóð, en á til dæmis ensku er hann talinn samsteypa af a og e, hljóðið er sama hvort sé skrifað æ eða ae.

Ein algengasta samsteypa sem er í daglegri notkun er táknið & (e. ampersand). Samsteypa þessi var upprunlega blanda af bókstöfunum E og t (et þýðir „og“ á latínu). & er notað víða á ensku og frönsku en ekki svo mikið á öðrum tungumálum. Þannig að hún er notuð svo víða er hún ekki lengur talin samsteypa heldur tákn, en hún hefur verið talin bókstafur í fortíðinni. Annað dæmi um tákn sem varð til úr samsteypu er dalartakníð $ sem gæti verið skammstöfun á pesó.

Heimildir 
 
 

Leturfræði
Rauðalækur

Rauðalækur er lítill þéttbýliskjarni staðsett við Þjóðveg eitt, um fimm kílómetra vestan við Hellu, í Rangárþingi Ytra, fyrrum Holta- og Landsveit. Upphaf byggðar við Rauðalæk má rekja til þess að árið 1902 var byggður Rjómabússkáli á vesturbakka Rauðalækjar, rétt fyrir ofan Rauðalækjarfoss. Árið 1930 var svo stofnað kaupfélag við Rauðalæk (Kaupfélag Holtamanna). Nú er þar stafrækt Bílaverkstæði, Þvottahús og Söðlasmiðja, í Rjómabússkálanum. Þann 1. janúar 2016 voru íbúar Rauðalækjar 61.

Rangárþing ytra
Handrit

Handrit er skrifaður texti, ritaður með höndunum en ekki prentaður eða fjölfaldaður á annan hátt. Dæmi um handrit er handskrifað bréf. Heitið handrit getur átt við hvaða skrifaðan texta sem er, ekki aðeins skáldverk, upplýsingar eða annan samhangandi texta, heldur einnig til dæmis töflur, útreikningar og aðrar tölulegar upplýsingar, landakort, skýringarmyndir og teikningar. 

Upphaflega voru handrit alltaf handskrifuð eins og nafnið bendir til en þegar ritvélar komu til sögunnar var orðið einnig látið ná yfir vélritaða texta og nú eru flest handrit skrifuð í tölvum með ritvinnsluforriti. Í bókaútgáfu er orðið „handrit“ notað um texta sem sendur er til forlags til lesturs eða undirbúnings útgáfu. 

Form handrita er mismunandi, ýmist bók, rolla eða laus blöð.

Tengt efni 
 Rit
 Texti
 Codex Sinaiticus
 Codex Vaticanus

 
Handritafræði
Vorlyng

Vorlyng (fræðiheiti Erica carnea) er jurt af lyngætt sem upprunnið er úr fjallahéruðum Mið- og Suður-Evrópu í austurhluta Alpafjalla þar sem það vex í barrskógum og við kletta. Vorlyng er  10-25 sm hátt með sígræn nálarlaga laufblöð sem eru 4-8 mm löng. Vorlyng blómstrar að vetrarlagi og er víða ræktað sem skrautjurt.

Tenglar

Germplasm Resources Information Network: Erica carnea 
ICBN: List of conserved names
Grow-your-own Viagra craze hits Britain's garden centres  

lyngætt
Lyngplöntur

Lyngplöntur (fræðiheiti Erica) eða lyng er ættkvísl um 860 tegunda blómplantna af lyngætt. Yfir 600 tegundir lyngplantna eru upprunnar í Suður-Afríku. Flestar tegundir lyngs eru litlir sígrænir runnar  0,2 -1,5 m háir með nálarlaga laufblöðum sem eru  2–15 mm löng. Fræin eru mjög lítil og geta í sumum tegundum verið í jarðvegi áratugum saman. Lyng vex í súrum jarðvegi.

Tenglar 

 „Lyngplöntur haustsins“, Morgunblaðið 24. október 2005

lyngætt
Stjórnin (breiðskífa)

Stjórnin er þriðja breiðskífa Stjórnarinnar.

Lagalisti 
 Ég gefst ekki upp (3:55)
 Hafðu mig í huga (3:38)
 Nóttin (3:35)
 Allt í einu (3:18)
 Þegar sólin skín (4:02)
 Nei eða já (2:54)
 Ef ástin væri (4:10)
 Lífið bíður (4:09)
 Anita (3:45)
 Tíminn líður (4:34)
 Time after time (2:53)

Hljómplötur gefnar út árið 1992
Roðalyng

Roðalyng (fræðiheiti Erica cinerea) er lyngplanta af lyngætt sem upprunnin er í Vestur- og Mið-Evrópu. Roðalyng er lágvaxinn runni sem verður 15 til 60 sm hár með fíngerðum nálarlaga laufblöðum sem verða 4 – 8 mm löng. Blómin eru 4 – 7 mm löng, klukkulaga og fjólublá (sjaldan hvít) á lit. Roðalyng er vinsæl skrautjurt. Það þolir vel þurrka og vex  á sólríkum stöðum í  framræstum jarðvegi.

lyngætt
Fjallavíðir

Fjallavíðir eða grávíðir (fræðiheiti Salix arctica) er lágvaxinn, oftast jarðlægur og mjög harðgerður  víðir af víðisætt.

Útbreiðsla 
Fjallavíðir er aðlagaður lífi á Norðurslóðum og er sá runni sem þrífst nyrst á jörðinni en hann finnst langt fyrir ofan trjálínu og á norðurströnd Grænlands. Fjallavíðir vex mjög hægt á heimskautasvæðum en getur orðið mjög gamall. Fundist hefur planta á Austur-Grænlandi sem er 236 ára gömul. Hreindýr, heimskautahérar og læmingjar éta börk og greinar og rjúpa blómhnappa.

Fjallavíðir er algengur um allt Ísland, einkum til fjalla og á hálendinu. Fjallavíðir hefur fundist á jarðhitasvæði í Öskju í 1200 m hæð yfir sjávarmáli.

Heimildir 
 Fjallavíðir (Flóra Íslands)
 Fjallavíðir (Lystigarður Akureyrar)
 USDA Plant Profile - Salix arctica  

Víðir
Plöntur á Íslandi
Fellibylurinn Írena (2011)

Fellibylurinn Írena er níundi stormurinn á Norður-Atlantshafi sem hlotið hefur nafn á árinu 2011 en fyrsta fárviðrið. Írena myndaðist við Puerto Rico þann 22. ágúst 2011. Þrír aðrir fellibyljir hafa borið sama nafn áður, 1981, 1999 og 2005. Fellibylurinn Írena í ágúst 2011 hefur valdið miklu tjóni í Bandaríkjunum og kostað níu manns lífið.

Heimildir 
 

Fellibyljir í Bandaríkjunum
Kort (aðgreining)

Kort getur átt við:

Landakort
Greiðslukort (þ.m.t. debetkort og kreditkort)
 Póstkort
Kort (mannsnafn)

Tengt efni 

Genakort
Gróðurkort
Heimskort
Hugarkort
Jólakort
Oyster-kort
Portolanokort
Raunkort
Sjókort
Skjákort
VGA-kort
Þemakort
Alþjóðasamband flugfélaga

Alþjóðasamband flugfélaga (enska: International Air Transport Association - IATA) er atvinnugreinasamtök um 230 flugfélaga með höfuðstöðvar í Montréal í Kanada líkt og Alþjóðaflugmálastofnunin. Framkvæmdaskrifstofa samtakanna er á Genfarflugvelli í Sviss. 

Flugfélög
Amerigo Vespucci

Amerigo Vespucci (9. mars 1454 – 22. febrúar 1512) var ítalskur landkönnuður og kortagerðarmaður frá Flórens. Talið er að heimsálfan Ameríka dragi nafn sitt af honum. Vespucci tók þátt í nokkrum portúgölskum leiðöngrum til Suður-Ameríku á árunum 1499 til 1502. Nokkrar frásagnir af þessum leiðöngrum sem voru eignaðar honum komu út á prenti milli 1502 og 1504 og leiddu til þess að þýski kortagerðarmaðurinn Martin Waldseemüller kaus að nefna álfuna eftir honum, án þess að Vespucci sjálfur hefði hugmynd um það.

Tenglar 

Ítalskir landkönnuðir
What's Your Number?

What's Your Number? er bandarísk gamanmynd frá árinu 2011 með Önnu Faris og Chris Evans í aðalhlutverkum. Myndin er byggð á bók eftir Karyn Bosnak að nafni 20 Times a Lady. Myndin átti upprunalega að koma út 30. apríl 2011 en var seinkað til 30. september 2011.

Leikendur 
 Anna Faris sem Ally Darling
 Chris Evans sem Colin
 Joel McHale
 Ari Graynor
 Matt Bomer
 Zachary Quinto
 Andy Samberg
 Anthony Mackie
 Chris Pratt, sem "Viðbjóðslegi Donald"
 Mike Vogel sem Dave
 Dave Annable sem Jake
 Martin Freeman sem Simon Forester
 Oliver Jackson-Cohen sem Eddie
 Thomas Lennon sem Gary
 Eliza Coupe sem Sheila
 Ivana Milicevic sem Jacinda
 Tika Sumpter sem Jamie

Heimildir 

Bandarískar kvikmyndir
Kvikmyndir frumsýndar 2011
Merik Tadros

Merik Tadros  (fæddur 15. apríl 1983) er bandarískur leikari sem er þekktastur fyrir hlutverk sitt í NCIS.

Einkalíf 
Tadros er fæddur í Chicago í Illinois. Stundaði nám í leikhúsfræðum og kvikmyndum við Iowa-háskólann en aðeins eina önn. Fluttist Tadros til Los Angeles og stundaði nám við The Stellar Adler Conservatory of Acting.

Leben 
Tadros kom fyrst fram kvikmyndinni Jardhead árið 2005 og hefur síðan komið fram í kvikmyndum á borð við: Touch, The Kingdom, Crossing Over og Public Relations. Árið 2007 þá leikstýrði og framleiddi Tadros kvikmyndina The Bardo sem hann skrifaði handritið að ásamt því að leika í henni. Árið 2008 þá var Tadros boðið gestahlutverk í NCIS sem Mossad fulltrúinn Michael Rivkin sem hann lék til ársins 2009. Hefur hann einnig komið fram í þáttum á borð við: E-Ring, 24 og CSI: Miami.

Kvikmyndir og sjónvarp

Leikstjóri 
2007: The Bardo

Handritshöfundur 
2007: The Bardo

Framleiðandi 
2007: The Bardo

Klippari 
2007: The Bardo

Tilvísanir

Heimildir

Tenglar 
 

Tadros, Merik
Captain America: The First Avenger

Captain America: The First Avenger er bandarísk ofurhetjumynd frá árinu 2011 sem Joe Johnston leikstýrði og Christopher Markus og Stephen McFeely skrifuðu. Myndin er byggð á samnefndri myndasöguhetju frá Marvel. Chris Evans, Tommy Lee Jones, Hugo Weaving, Sebastian Stan og Dominic Cooper fara með aðalhlutverkin í myndinni sem segir frá Steve Rogers, veikburða manni frá Brooklyn sem er breytt í ofur-hermann að nafni Kafteinn Ameríka til þess að hjálpa bandamönnum í seinni heimstyrjöldinni.

Söguþráður 
Myndin hefst árið 1942 þegar seinni heimstyrjöldin geisar sem hæst. Hinn smávaxni og veiklulegi Steve Rogers hefur reynt hvorki meira né minna en fimm sinnum að komast í herinn til að berjast fyrir bandaríksu þjóðina en verið hafnað í hvert einasta sinn. Þegar öll sund virðast lokuð opnast nýjar dyr fyrir Steve: að bjóða sig fram í leynilegt hátækniverkefni á vegum hersins þar sem ekki er krafist sömu líkamlegu eiginleika. Það heitir Project: Rebirth, en þegar hann tekur þátt er honum breytt í vöðvastæltann ofurhermann og er fljótt kallaður Kafteinn Ameríka. Hann hefur fljótt uppi á besta vin sínum, Bucky Barnes, og mynda þeir illvígt teymi sem tekur að sér hættulegustu sérverkefnunum í stríðinu, þar á meðal að reyna að ráða niðurlögum Red Skull, yfirmann vopnaþróunar á vegum Adolfs Hitler, en Red Skull hefur sín eigin áform um framgang stríðsins í sína þágu, og spilar þar töfrum gæddur hlutur að nafni Tesseract stórt hlutverk.

Leikendur 
 Chris Evans sem Steve Rogers / Kafteinn Ameríka
Veikburða ungur maður sem er breytt í vöðvastæltann ofur-hermann með því að nota tilraunaefni til þess að hjálpa bandamönnum í seinni heimstyrjöldinni. Eftir aðgerðina er hann fullkomlega breyttur og orðinn sterkari, hraðari og fimari heldur en nokkur annar í heiminum, en hann getur slasast. Evans hafði áður leikið ofurhetjunua Human Torch í Fantastic Four-myndunum og hafnaði hlutverkinu þrisvar sinnum áður en hann skrifaði undir sex mynda samning við Marvel. Evans útskýrði afhverju í viðtali: „Ég sagði við vin minn, ‚Ef myndin floppar verð ég í djúpum skít. Ef myndin verður vinsæl verð í í djúpum skít!‘ Ég var svo hræddur. Ég fattaði að ég var næstum því of mikil gunga til þess að leika Kaftein Ameríku“. Hann sagði að persóna hans væri mjög góður gæji og hann hefði leikið hann í hvaða mynd sem er þótt hann væri ekki Kafteinn Ameríka.

Heimildir 

Kvikmyndir frumsýndar 2011
Bandarískar kvikmyndir
Pogost (þorp)

Pogost er þorp í Vologdafylki, Rússlandi. Þar búa 104 manns (2002).

Þorp í Rússlandi
Söngvakeppni evrópskra sjónvarpsstöðva 1987

Söngvakeppni evrópskra sjónvarpsstöðva 1987 var sú 32. og var haldin 9. maí 1987 í Brussel, Belgíu eftir að Sandra Kim hafði unnið keppnina árið áður. Viktor Lazlo var kynnir kvöldsins og Johnny Logan, keppandi Írlands, bar sigur úr býtum með lagið Hold Me Now. Logan hafði áður unnið keppnina árið 1980 og varð hann fyrsti keppandi til þess að vinna keppnina tvisvar. 
22 lönd tóku þátt í kepninni og var það nýtt met, en Mónakó, Malta og Marokkó voru einu löndin sem höfðu áður tekið þátt sem voru ekki með það ár. Mikill ágreiningur varð í Ísrael yfir lagi þeirra það ár, Shir Habatlanim, sem var sungið af grínistum. Menningarráðherra þeirra hótaði að segja af sér ef lagið yrði sungið í Brussel þó ekkert hafi orðið úr því þegar lagið var sent í keppnina. Lagið, sem er betur þekkt sem Hoopa Hoole, varð seinna mjög vinsælt á Íslandi. 

1987
1987
Martha Nussbaum

Martha Craven Nussbaum (fædd 6. maí 1947) er bandarískur heimspekingur, prófessor í lögfræði og siðfræði við University of Chicago og höfundur fjölmargra bóka og ritgerða um stjórnspeki og siðfræði. Hún er ásamt Amartya Sen annar helsti kenningasmiður færninálguninnar.

Tengt efni 
 Stjórnspeki
 Siðfræði

Heimild 
 

Nussbaum, Martha
Nussbaum, Martha
Nussbaum, Martha
Nussbaum, Martha
Nussbaum, Martha
Nussbaum, Martha
Skolkovo

Skolkovo er lítið þorp í grennd við Moskvu í Rússlandi. Þar búa 365 manns (2005).

Þorp í Rússlandi
Suður-Holland

Suður-Holland (hollenska: Zuid-Holland) er fylki í Hollandi. Þar eru nokkrar af stærstu borgum landsins og er fylkið bæði það fjölmennasta og þéttbýlasta í Hollandi. Það liggur nær allt neðan sjávarmáls.

Lega og lýsing 
Suður-Holland liggur við Norðursjó nær vestast í Hollandi. Stóru árnar Lek, Waal (aðalkvíslar Rínarfljóts) og Maas renna þar til sjávar. Önnur héruð sem að Suður-Hollandi liggja eru Norður-Holland fyrir norðan, Utrecht fyrir norðaustan, Gelderland fyrir austan, Norður-Brabant fyrir suðaustan og Sjáland fyrir sunnan. Íbúar eru 3,4 milljónir talsins og er Suður-Holland þar með fjölmennasta fylkið í Hollandi. Þar eru stórborgir eins og Rotterdam og Haag. Sú síðarnefnda er höfuðborg fylkisins.

Fáni og skjaldarmerki 
Skjaldarmerki Suður-Hollands sýnir rautt ljón með bláar klær og tungu á gulum grunni. Ljónið hefur verið merki greifanna af Hollandi síðan á 12. öld. Fylkið Holland skiptist í norður og suður 1840. Það var þó ekki fyrr en 30. desember 1959 að Júlíana drottning veitti fylkinu nýtt skjaldarmerki.
Fáninn var ekki tekinn upp fyrr en 1. janúar 1986 og er sniðinn eftir fyrirmynd skjaldarmerkisins.

Orðsifjar 
Holland hét upphaflega Holtland (eða Holtlant), sem merkir skógarland. Það var ekki fyrr en 1840 að fylkið Holland skiptist í tvennt, þ.e. í Norður-Holland og Suður-Holland, og voru heitin smíðuð á því ári.

Söguágrip 
Í gegnum aldirnar var fylkið Holland eitt fremsta og auðugasta fylki Niðurlanda og var stjórnað af greifunum af Hollandi. Í sjálfstæðisbaráttu landsins á 16. og 17. öld hafði fylkið sig hvað mest frammi. Það var að sama skapi stærsta fylki landsins þegar Holland varð að sjálfstæðu ríki. Þetta varð til þess að heiti fylkisins var gjarnan notað fyrir landið allt. Þegar Frakkar hertóku Holland 1795, skiptu þeir fylkinu í fimm einingar (département). En 1807 var þessum einingum breytt í tvö svæði. Norðurhlutinn kallaðist Amstelland og suðurhlutinn Maasland. Þegar Frakkar hurfu úr Niðurlöndum 1813 voru hlutarnir sameinaðir aftur en yfir þá voru settir tveir ríkisstjórar, einn fyrir norðursvæðið og hinn fyrir suðursvæðið. Þegar stjórnarskrá landsins var endurnýjuð 1840 var ákveðið að aðgreina svæðin varanlega. Þannig mynduðust Norður-Holland með Haarlem að höfuðborg og Suður-Holland með Haag að höfuðborg.

Borgir 
Stærstu borgir Suður-Hollands:

Heimildir 

Fylki í Hollandi
One Day

One Day er bresk- og bandarísk kvikmynd frá árinu 2011 sem Lone Scherfig leikstýrði og David Nicholls skrifaði. Myndin er byggð á samnefndri metsölubók frá árinu 2009 og fara Anne Hathaway og Jim Sturgess með aðalhlutverkin. Myndin var gefin út í kvikmyndahús í ágúst 2011.

Söguþráður 
Eftir að hafa eytt einum degi saman þann 15. júlí 1988, daginn sem þau útskrifuðust úr Edinborgarháskóla, hefja Emma Morley og Dexter Mayhew vináttusamband sem mun endast þeim ævina. Hún er vinnusöm stúlka af alþýðuætt með sterka siðferðiskennd og háleit markmið í lífinu, en ekkert minna en það að bæta heiminn með verkum sínum mun duga henni. Hann er hinsvegar vellríkur sjarmör sem dreymir helst um daginn þegar veröldin verður leikvöllur hans. Næstu tvö áratugina fyljgumst við með miklvægum atburðum á ævi þeirra með því að skyggnast inn í líf þeirra fimmtánda júlí ár hvert. Hvort sem þau eru saman eða í sundur verðum við vitni að vináttu þeirra og vinslitum, vonum og brostnum draumum, hlátri og sorg og umfram allt vináttu þeirra til hvers annars, hversu áberandi sem hún er í lífi þeirra hverju sinni. Hvað eiga þau þessum eina degi að þakka í lífi sínu?

Leikendur 
 Anne Hathaway sem Emma
 Jim Sturgess sem Dexter
 Romola Garai sem Sylvie
 Rafe Spall sem Ian
 Ken Stott sem Steven, faðir Dexters
 Patricia Clarkson sem Alison, móðir Dexters
 Jodie Whittaker sem Tilly
 Jamie Sives sem Mr. Godalming
 Georgia King sem Suki Meadows
 Matt Berry sem Aaron
 Matthew Beard sem Murray Cope

Heimildir 

Breskar kvikmyndir
Bandarískar kvikmyndir
Kvikmyndir frumsýndar 2011
Forliður

Forliður getur átt við:
 Upphafslið, í málfræði: fyrsta lið í samsettu orði
 skilyrðissetninguna (ef-setninguna) í skilyrðissambandi
 Fyrr liður hlutfalls í stærðfræði, þar sem síðari liður nefnist bakliður
 Forsendu, í heimspeki

Tengt efni 
 Bakliður
 Forskeyti
 Þríliða

Ytri tenglar 
 Hvað er þríliða?
Marglínuleg vörpun

Í línulegri algebru er marglínuleg vörpun vörpun af fleiri en einni breytistærð, sem er línuleg í sérhverri breytistærð.

Skilgreining
Marglínuleg vörpun af n breytistærðum er vörpun

þar sem  og  eru vigurrúm og
 
 
þar sem c er tala. Þetta má einnig orða þannig að ef öllum breytistæðum nema einni er haldið föstum þá er vörpunin línuleg með tilliti til þeirrar sem er ekki haldið fastri.

Ef  er talað um tvílínulega vörpun, ef  um þrílínulega o.s.frv.

Dæmi
(1) Setja má margföldun í rauntölunum fram sem tvílínulega vörpun, þ.e.
 .
Vel þekkt er að  og  svo að margföldun er tvílínuleg.

(2) Ákveður fylkja má setja fram sem marglínulega vörpun af línuvigrum eða dálkvigrum ferningsfylkis.
EN 13537

EN 13537 er evrópskur staðall, sem ætlað er að samræma mælingar á kuldaþoli svefnpoka, sem framleiddir eru og/eða seldir í Evrópu. Staðallinn fékk fullgildingu 1. janúar 2005 hjá Staðlaráði Evrópu og nota framleiðendur staðalinn til þess að prófa svefnpoka og birta upplýsingar um kuldaþol þeirra.

Merking svefnpoka 
Formlega nefnist staðallinn „EN 13537:2002 Requirements for Sleeping Bags“. Hann nær til allra svefnpoka nema þeirra sem ætlaðar eru til notkunar af hermönnum og svefnpoka með þægindamörk fyrir neðan -25° C. Staðallinn hefur fengið fullgildingu í flestum löndum Evrópu og er einnig notaður af fjölmörgum framleiðendum annars staðar í heiminum. Alla svefnpoka sem merktir eru samkvæmt staðlinum þarf að prófa með samræmdum aðferðum á rannsóknastofu. Þetta þýðir að svefnpokar frá mismunandi framleiðendum hafa allir sambærilegar hitatölur séu þeir prófaðir samkvæmt staðlinum EN 13537.

Prófanir 
Mælingar samkvæmt staðlinum EN 13537 eru gerðar með mælitækjum sem birta fjórar mismunandi niðurstöður. Efri mörk, þægindamörk, lægri mörk og ystu mörk. Tölurnar eiga að lýsa upplifun venjulegra notenda af hitastigi í svefnpokum við ýmsar aðstæður. 

Niðurstöðurnar fjórar eru túlkaðar með eftirfarandi hætti.

 Efri mörk — er hitastigið sem venjulegur maður getur sofið við án þess að svitna mikið. Mælingin er gerð með hettuna og rennilása opna og með handleggi fyrir utan svefnpokann.
 Þægindamörk — er hitastigið sem venjuleg kona getur búist við að sofa vel við í afslappaðri stellingu.
 Lægri mörk — er hitastigið sem venjulegur karlmaður getur sofið við í átta klukkutíma í hnipri án þess að vakna.
 Ystu mörk — er lægsti hitinn sem venjuleg kona getur haldið út í sex klukkustundir án þess að látast úr ofkælingu. Mögulegt er að viðkomandi verði fyrir kali.

Í þessum mælingum er miðað við að "venjulegur karlmaður" sé 25 ára gamall, 1,73 m hár og vegi 73 kg. „Venjuleg kona“ er 25 ára gömul, 1,60 m að hæð og 60 kg þung.

Tengingar 
 Sleep Well. Bæklingur um svefnpoka frá svissneska fyrirtækinu Mammut 
 Upplýsingar frá European Outdoor Group fyrir neytendur, framleiðendur og seljendur 

Ferðamennska
Staðlar
Evrópustaðlar
Friends with Benefits

Friends with Benefits er bandarísk gamanmynd frá árinu 2011 sem Will Gluck leikstýrði. Justin Timberlake og Mila Kunis fara með aðalhlutverkin en Woody Harrelson, Emma Stone og Patricia Clarkson koma einnig fram í myndinni. 
Tökur hófust 13. júlí 2010 í New York og luku í september það ár í Los Angeles.

Leikendur 
 Mila Kunis sem Jamie
 Justin Timberlake sem Dylan
 Nolan Gould sem Sammy
 Woody Harrelson sem Tommy
 Patricia Clarkson sem Lorna
 Richard Jenkins sem Hr. Harper
 Emma Stone sem Kayla
 Jenna Elfman sem Annie
 Andy Samberg sem Quincy
 Bryan Greenberg sem Parker
 Masi Oka as Darin Arturo Morena 

Jason Segel, Shaun White ogRashida Jones koma fram í myndinni í cameo hlutverkum.

Söguþráður 
Dylan og Jamie halda að það sé ekkert mál að bæta kynlífi við vinskapinn, þrátt fyrir annan boðskap í ótal rómantískum gamanmyndum frá Hollywood. Þau komast hins vegar fljótt að því að það er engin lygi; kynlíf flækir málin alltaf allverulega.

Heimildir 

Kvikmyndir frumsýndar 2011
Bandarískar gamanmyndir